Liso Polje

**Liso Polje** je naselje u Srbiji u opštini Ub u Kolubarskom okrugu. Liso Polje se sa istočne strane graniči sa selom Poljane, sa severoistočne sa selom Draževac, severozapadne Velikom Poljem, zapadne Piromanom i južne Brgulama. Prema popisu iz 2011. bilo je 225 stanovnika.

## Nastanak sela
Za Liso polje priča se da je došlo otuda, što su krajem 18-og veka neki seljaci pekli rakiju i pozvali svoje susede na probu prvenca. Probajući prvenac, svi, koliko ih je god bilo, izopijaju se i u tom trenutku na njih nabasa nekakva lisa kobila, koju uhvate, opiju, oderu i oderanu najure u selo. Što su lisu kobilu oderali, selo se prozove Liso Polje, odvoji se od Brgula a staro ime Šimnatica napusti se. I danas se priča, da je kobila bila jednog od Jankovića iz istog sela. *Prema pisanju Vuka Karadžića:
* Liso Polje je raselica Brgula, ravno selo sa kućama rasturenim na sve strane, podeljenim na porodične grupe.
I ako je Liso Polje kod Vuka posebno selo, ipak nije bilo dugo posle toga posebno selo. Tek oko 1860. godine zasebno se odvojilo od Brgula i dobilo svoga kmeta, a sve dotle, pa i u doba Vukova, bio je pravi Brgulski zaselak, što su prenosile sa kolena, na koleno i davnašnje porodice. I Prota Mateja, koji je imao svoju vodenicu u ovom selu, pominje ga kao zasebno selo u 1813. godini, ali posle oslobođenja ostalo je poduže neodvojeno od Brgula.
* Kada je Sibiljanin Janko pošao od Beograda sa vojskom na Kosovo, priča se, da je prešao Kolubaru na brodu u Stublinama, da se brod po njemu zove Carev Brod, zatim, da je došao u Piroman i ulogorio se na potoku, koji se po njemu zove Carevac. Na Carevcu je vojska bila tri dana, očekivala drugu vojsku i pirovala, to se po tome selo nazvalo Piroman. Kad je pomoćna vojska došla, Janko je sa ovom vojskom otišao u Liso Polje u misu, ondašnji manastir, pričestio vojsku i s njome uz Kolubaru i Ljig otišao na Kosovo.
* Crkvine u Lisom Polju, Sovljaku i Lončaniku pripisuju se katoličkim stanovnicima, pa i grobovi oko njih istim stanovnicima. Dalje se kaže: Misišta ili katoličkih crkava po narodnom predanju bilo je u Lisom Polju, Sovljaku i Lončaniku. U Lisom polju, priča se, da je bio katolički manastir u kome je bilo kaluđerica.
* U „Rečniku“ (Rečnik mesta) K. Jovanovića od 1872. godine od 80 naseljenih mesta, gde su: Hrvati, posavske Brgule (Brgulice, nemaju ništa sa Brgulama osim sličnosti naziva) i Stepanje zaseoci a LISOG POLjA, i ako ga Vuk u haračkim tefterima pominje, u ovoj knjizi ga nema.
* Liso Polje se pominje u spisima iz 1827:Kolubara je zbog velike količine vode nebrodna reka (ne može se pregaziti). Kad bi stanje vode spalo na najmanju meru, onda se može broditi po izvesnim mestima. Takvi su brodovi: Beli Brod u Lajkovcu, Dabin Brod u Jabučju, Skobaljski u Skobalju, Protin Brod u LISOM POLjU i Carev Brod u Stublinama. *Na Kolubari su danas (u ono vreme) dva gvozdena mosta, jedan na Belom Brodu a drugi kod Obrenovca.
* Takođe se pominju "Močila" u Liso Polju oko 1835. godine:Močila su jaki i čisti izvori, dublja od živobara, otiču čistom vodom iste temerature kao i susedni vazduh, ne upotrebljavaju se za piće, ali se upotrebljavaju kao močila za („kiseljenje“) lan i konoplju. Ovakvih močila ima u Zabrežju, Urovcima, Piromano, LISOM POLjU, Brezovici i dr.
**** **Poreklo familija-prezimena sela Liso Polje, opština Ub:
**** Prezime – kada su doseljeni – odakle su doseljeni – krsna slava – napomena:
**** -**Bogićevići**, druga polovina 18. veka, Jablanica u Starom Vlahu, **Nikoljdan.**
**** -**Brankovići**, posle 1827. godine, obližlji Grabovac, **Đurđevdan.**Danas familija **Popović.**
**** -**Ilići**, posle 1827. godine, Otanj kod Požege, **Đurđevdan**. Danas su to porodice **Ilić i Petrović.**
**** -**Ješići**, druga polovina 18. veka, Suvodanje u Podgorini, **Jovanjdan.**
**** -**Kostići**, posle 1827. godine, Srem, **Aranđelovdan.**Danas je to familija **Manojlović**
**** -**Manojlovići**, druga polovina 18. veka, Stara Reka u Podgovini, **Jovanjdan.**Danas je to porodica **Nikolić.**
**** -**Maričići, Jankovići i Jegdići**, stara porodica, **Lazarevdan**. Danas ostala samo Familija **Janković.**
**** -**Mikulji**, posle 1827. godine, Erdelj, ne slave, Rumuni. Danas familija **Todorović** slavi **Nikoljdan**.
**** -**Perići**, druga polovina 18. veka, Bobova u Podgorini, **Nikoljdan.**
**** -**Petrovići**, druga polovina 18. veka, Svojdrug – okrug užički, **Andrijevdan.**
**** -**Timotići**, posle 1827. godine, Srem, **Aranđelovdan.'''

## Demografija
U naselju Liso Polje živi 215 punoletnih stanovnika, a prosečna starost stanovništva iznosi 40,7 godina (40,5 kod muškaraca i 41,0 kod žena). U naselju ima 75 domaćinstava, a prosečan broj članova po domaćinstvu je 3,71.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)